Document ID: 32012R0208

IZVEDBENA UREDBA KOMISIJE (EU) št. 208/2012
z dne 9. marca 2012
o spremembi Izvedbene uredbe (EU) št. 562/2011 o sprejetju načrta za dodeljevanje sredstev državam članicam za dobavo hrane iz intervencijskih zalog v korist najbolj ogroženih oseb v Evropski uniji za proračunsko leto 2012 in odstopanju od nekaterih določb Uredbe (EU) št. 807/2010
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(f) in (g) v povezavi s členom 4 Uredbe,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro (2) in zlasti člena 3(2) Uredbe,
ob upoštevanju naslednjega:
(1)
S členom 27 Uredbe (ES) št. 1234/2007, kot je bila spremenjena z Uredbo (EU) št. 121/2012 Evropskega parlamenta in Sveta (3), je bil vzpostavljen program, na podlagi katerega se prehrambni proizvodi lahko razdelijo najbolj ogroženim osebam v Uniji. Proizvodi za ta namen se lahko zagotovijo iz intervencijskih zalog oziroma, če intervencijske zaloge, primerne za program za razdeljevanje hrane, ne zadostujejo, se lahko prehrambni proizvodi kupijo na trgu. Za leti 2012 in 2013 je zadevni program vključen na seznam ukrepov iz Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (4), na katerem so navedeni ukrepi, ki so upravičeni do financiranja iz Evropskega kmetijskega jamstvenega sklada (EKJS), pri čemer letni prag znaša 500 milijonov EUR.
(2)
V skladu s členom 27(3) Uredbe (ES) št. 1234/2007 mora Komisija sprejeti letne načrte. Letni načrt razdeljevanja za leto 2012 je bil sprejet 10. junija 2011 z Izvedbeno uredbo Komisije (EU) št. 562/2011 (5) zgolj na podlagi proizvodov, ki so na voljo v intervencijskih zalogah. Dodatna sredstva, ki so na voljo v proračunskem letu 2012 za razdeljevanje prehrambnih izdelkov najbolj ogroženim osebam v Uniji zaradi spremembe člena 27 Uredbe (ES) št. 1234/2007 z Uredbo (EU) št. 121/2012, je treba dodeliti državam članicam.
(3)
Da bi uveljavili letni proračunski prag, je po potrebi treba stroške premestitve znotraj Unije vključiti v celotno finančno dodelitev, ki je na voljo vsaki državi članici za izvajanje načrta razdeljevanja 2012. Poleg tega je treba prilagoditi roke, določene v členu 9 Uredbe Komisije (EU) št. 807/2010 z dne 14. septembra 2010 o podrobnih pravilih za dobavo hrane iz intervencijskih zalog v korist najbolj ogroženih oseb v Uniji (6) za zahtevke za plačila in izvršitev plačil s strani pristojnih organov, da se zagotovi, da so sredstva, ki so bila dodeljena v okviru načrta razdeljevanja za leto 2012, do podpore Unije upravičena samo, če se navedena plačila opravijo v proračunskem letu 2012.
(4)
Ob upoštevanju skrajšanega časovnega okvira, ki ga imajo države članice za izvedbo načrta razdeljevanja za leto 2012 zaradi datuma začetka veljavnosti Uredbe (EU) št. 121/2012, je primerno odobriti podaljšanje rokov iz člena 3(1) in (3) Uredbe (EU) št. 807/2010 glede obdobja izvajanja letnega načrta in zaključitve plačilnih postopkov za proizvode, sproščene na trgu.
(5)
Ker revizija načrta razdeljevanja za leto 2012 poteka v času, ko bi morale biti nacionalne upravne ureditve za izvedbo načrta že skoraj zaključene, se količin proizvodov, ki so na voljo v intervencijskih zalogah, ki se prerazporedijo zaradi odločitve Finske, da se odpove delu svojega dodeljenega posnetega mleka v prahu oziroma da ponovno oceni dejanske količine v intervencijskem skladišču, ne sme upoštevati pri izračunu, ali so države članice upoštevale obveznost iz drugega in tretjega pododstavka člena 3(2) Uredbe (EU) št. 807/2010, da do rokov, določenih v navedenem členu, umaknejo 70 % žit in posnetega mleka v prahu.
(6)
Zaradi dejstva, da obdobje izvajanja načrta razdeljevanja za leto 2012 že poteka, in da bi državam članicam omogočili čim več časa za izvedbo ukrepov, ki so potrebni za izvajanje spremenjenega načrta, mora ta uredba začeti veljati na dan njene objave.
(7)
Izvedbeno uredbo (EU) št. 562/2011 je zato treba ustrezno spremeniti.
(8)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Izvedbena uredba Sveta (EU) št. 562/2011 se spremeni:
1.
člena 1 in 2 se nadomestita z naslednjim:
„Člen 1
1. Za proračunsko leto 2012 se živila najbolj ogroženim osebam v Uniji na podlagi člena 27 Uredbe (ES) št. 1234/2007 razdelijo v skladu z letnim načrtom razdeljevanja iz Priloge I k tej uredbi.
Države članice lahko finančna sredstva, ki so na voljo za izvajanje načrta za leto 2012, uporabijo v okviru omejitev iz točke (a) Priloge I.
Količine za posamezne vrste proizvodov, ki se umaknejo iz intervencijskih zalog, so določene v točki (b) navedene priloge.
Okvirne dodelitve državam članicam za nakup prehrambnih proizvodov na trgu Unije, so določene v točki (c) navedene priloge.
2. Uporaba žit kot plačila za sprostitev proizvodov iz riža na trg je dovoljena v skladu s členom 4(2) Uredbe (EU) št. 807/2010.
Člen 2
Premestitev proizvodov iz Priloge II k tej uredbi znotraj Unije se odobri v skladu s pogoji iz člena 8 Uredbe (EU) št. 807/2010. Okvirne dodelitve državam članicam za povračilo stroškov premestitev znotraj Unije, kot se zahtevajo na podlagi letnega načrta razdeljevanja iz člena 1, so določene v točki (d) Priloge I.“;
2.
vstavijo se členi 2a do 2d:
„Člen 2a
Ne glede na člen 3(1) Uredbe (EU) št. 807/2010 se obdobje izvajanja načrta razdeljevanja za leto 2012 zaključi 28. februarja 2013.
Člen 2b
Ne glede na člen 3(3) Uredbe (EU) št. 807/2010 se za načrt razdeljevanja za leto 2012 postopki plačila za proizvode, ki jih dobavi izvajalec, za proizvode, ki jih je treba zbrati na trgu ob uporabi člena 2(3)(a)(iii) in (iv) Uredbe (EU) št. 807/2010, izvršijo pred 15. oktobrom 2012.
Člen 2c
Za načrt razdeljevanja za leto 2012 se prvi stavek drugega pododstavka in tretji pododstavek člena 3(2) Uredbe (EU) št. 807/2010, kadar je potrebno, ne uporabljata za naslednje količine intervencijskih zalog:
(a)
5,46 ton žit, skladiščenih v Združenem kraljestvu in dodeljenih Bolgariji;
(b)
0,651 ton žit, skladiščenih na Finskem in dodeljenih Bolgariji;
(c)
249,04 ton žit, skladiščenih v Franciji in dodeljenih Franciji;
(d)
635,325 ton posnetega mleka v prahu, skladiščenega v Estoniji in dodeljenega Estoniji.
Člen 2d
Z odstopanjem od člena 9 Uredbe (EU) št. 807/2010 se za načrt razdeljevanja za leto 2012 zahtevki za plačila do 30. septembra 2012 pošljejo pristojnim organom posameznih držav članic. Razen v primerih višje sile se zahtevki, poslani po navedenem datumu, ne sprejmejo.
Izdatki v okviru omejitev iz točke (a) Priloge I so do financiranja Unije upravičeni samo, če jih je država članica upravičencu plačala najkasneje do 15. oktobra 2012.“;
3.
prilogi I in II se nadomestita z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. marca 2012

Labels: 17
5
0
3
15